Գևորգ Ասատրյան

Գևորգ Սեդրակի Ասատրյան (), բանասեր, թարգմանիչ, արևելագետ, Հայաստանի գրողների միության անդամ (2016 թվականից)։

Կենսագրություն 
Գևորգ Ասատրյանը ծնվել է 1955 թվականի օգոստոսի 23-ին։ 1982 թվականինին ավարտել է Երևանի պետական համալսարանի բանասիրության ֆակուլտետը։ 
Աշխատել է Հայաստանի հեռուստառադիոյի պետական կոմիտեում՝ որպես հասարակական-քաղաքական հաղորդումների գլխավոր խմբագիր։ 
1998 թվականից ծառայության է անցել Հայաստանի պաշտպանության նախարարության լրատվական վարչությունում՝ որպես բաժնի պետ և «Հայ զինվոր» պաշտոնաթերթի գլխավոր խմբագրի տեղակալ։ 
Ծառայությանը զուգահեռ դասավանդել է ԵՊՀ արևելագիտության ֆակուլտետում և զբաղվել գիտագրական աշխատանքով։

Գիտագրական գործունեություն 
Մշակել և թարգմանել է «Պարսկական ժողովրդական հեքիաթներ» ծավալուն հատորը, տպագրել միջնադարյան գրական հայտնի հուշարձան «Քալիլա և Դիմնայի» առակները։
Իր թարգմանությամբ առաջին անգամ հայերեն են հրատարակվել իրանցի հայտնի արձակագիրներ Զոյա Փիրզադի (երկու հատոր), Ֆարիբա Վաֆիի (երկու հատոր), Ֆարհադ Հասանզադեի, մի շարք անվանի դրամատուրգների (Մ. Չարմշիր, Ա. Աբեդի, Ա. Նադերի, Ղ. Սադեղի և այլն) և մանկագիրների ստեղծագործությունները։ 
Գևորգ Ասատրյանի աշխատանքները տեղ են գտել հանրակրթական դպրոցի Մայրենի լեզվի 4-րդ, 5-րդ, 6-րդ դասարանների դասագրքերում և ընթերցարաններում։
Տպագրության փուլում են արձակագիրներ Ֆարհադ Հասանզադեի «Մեղեդի երկուշաբթի օրերի համար» վեպը և Ֆիրդուսու «Շահնամե» պոեմի հայերեն ամբողջական արձակ վերապատմումը։

Պարգևներ, կոչումներ, մրցանակներ 
Պարգևատրվել է «Դրաստամատ Կանայան», «Գարեգին Նժդեհ», «Վազգեն Սարգսյան», «Անբասիր ծառայության» (երեք աստիճան) մեդալներով։
Ունի փոխգնդապետի զինվորական կոչում։
Գրական գործունեության համար արժանացել է Իրանի նախագահի (2012 թ.), Իրանի գրողների միության («Սիրված թարգմանիչ», 2017թ.) և Հայաստանի գրողների միության («Կանթեղ», 2020թ) մրցանակներին։

Թարգմանություններ 

 Թաշի Շոքուֆե։ «Ամենագեղեցիկ երգը».- Երևան։ Էդիթ Պրինտ, Ա.թ.- 9 չհ․ էջ։
 Յուսոֆի Ահմադռեզա։ «Աստղիկը»։ [Հեքիաթ].- Երևան ։ Էդիթ Պրինտ, [2006].- 9 չհ․ էջ։
 «Քալիլա և Դիմնա»։ Միջնադարյան առակների ժողովածու․- Երևան։ Էդիթ Պրինտ, 2007.- Ա-Զ, 152 էջ։
 «Պարսկական ժողովրդական հեքիաթներ»․- Երևան։ Էդիթ Պրինտ, 2010.- 464 էջ։
 Փիրզադ Զոյա։ «Զատկի նախօրեին»։ Վիպակներ.- Երևան։ Էդիթ Պրինտ, 2015.- 172 էջ։
 Փիրզադ Զոյա։ «Ինչպես բոլոր երեկոները».- Երևան։ Էդիթ Պրինտ, 2014.- 164 էջ։
 «Ագռավի յոթ երազանքները»։ Արդի իրանական հեքիաթներ․- Երևան։ Էդիթ Պրինտ, 2017.- 180 էջ։
 ժամանակակից իրանական դրամատուրգիա.- Երևան։ ՀԳՄ հրատարակչություն, 2017.- 366 էջ.- Բովանդ․-ից՝ Ալի Աբեդի։ «Բոռը» 
 Ֆարհադ Հասանզադե։ «Զիբա՛, կանչի՛ր ինձ»․- Երևան։ Էդիթ Պրինտ, 2019.- 212 էջ։
 Վաֆի Ֆարիբա։ «Իմ թռչունը».- Երևան։ Էդիթ Պրինտ, 2020.- 142 էջ։
 Վաֆի Ֆարիբա։ «Նույնիսկ երբ ծիծաղում ենք».- Երևան։ Էդիթ Պրինտ, 2020.- 143 էջ։
 Լեյլա Գիլանդե։ «Հաջի Ջալալը․ Հուշեր»․- Երևան։ Էդիթ Պրինտ, 2023.- 143 էջ։
 Ահմադռեզա Ահմադի։ «Իսկ գարնանն իմ սպիտակ նապաստակին գտա»․- Երևան։ Էդիթ Պրինտ, 2006։ 
 «Արդի իրանական դրամատուրգիա»․- Երևան։ Էդիթ Պրինտ, 2012․- Բովանդ-ից՝ Ալիռեզա Նադերի։ «Պատը»։ Մոհամմադ Չարմշիր։ «Սիրերգություն մահվան մասին»։
 Ջհանգիրյան Աբաս։ «Հրեշի ստվերը»․- Երևան։ Էդիթ Պրինտ, 2023․- 224 էջ։

Ծանոթագրություններ